


Z A P I S N I K
9. sjednice Vijeća Mjesnog odbora „Bartol Kašić“
16.02.2022.

 u prostoru MS „Jelenovac“, Ilica 181
s početkom 18:30 sati



NAZOČNI ČLANOVI VIJEĆA:
Irena Borojević, Sabina Silić Lozančić, Toni Kaučić, Sanja Kucan i Zoran Stajčić 

NENAZOČNI ČLANOVI VIJEĆA:
Dora Slakoper i Denis Stević

Predsjedava: Irena Borojević, predsjednica Vijeća

Članovi Vijeća primili su materijale uz poziv


	Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 9. sjednicu Vijeća Mjesnog odbora.

	Bez rasprave, Vijeće jednoglasno prihvaća Zapisnik s 8. sjednice Vijeća. 

	Na prijedlog predsjednice Vijeće jednoglasno utvrđuje



D N E V N I   R E D


1. Prijedlog Financijskog plana Mjesnog odbora Bartol Kašić za 2022.
2. Prijedlog Plana malih komunalnih akcija Mjesnog odbora Bartol Kašić za 2022.
3. Izvješće o radu Vijeća Mjesnog odbora Bartol Kašić za 2021.
4. Program rada Vijeća Mjesnog odbora Bartol Kašić za 2022.
5. Zahtjev za povremenim korištenjem prostora mjesne samouprave 
- Studio za suvremeni ples 
6. Ulica Ivana Cankara kod OŠ Ivan Cankar_prijedlog rješenja prometnih
      problema
7. Gradišćanska ulica_prijedlog rješenja parkirališta  
8. Informacije, pitanja i prijedlozi










Ad 1. Prijedlog Financijskog plana Mjesnog odbora Bartol Kašić za 2022.

Vijeće je jednoglasno usvojilo Prijedlog Financijskog plana Mjesnog odbora Bartol Kašić za 2022., koji je prilog zapisniku.



Ad 2. Prijedlog Plana malih komunalnih akcija Mjesnog odbora Bartol Kašić za 2022.
	
Vijeće je raspravljalo, te većinom, od 4 glasa za i 1 glasom protiv usvojilo Prijedlog Plana malih komunalnih akcija Mjesnog odbora Bartol Kašić za 2022., koji je prilog zapisniku.



Ad 3.	Izvješće o radu Vijeća Mjesnog odbora Bartol Kašić za 2021.

Vijeće je jednoglasno usvojilo Izvješće o radu Vijeća Mjesnog odbora Bartol Kašić za 2021., koje je prilog zapisniku.   



Ad 4. Program rada Vijeća Mjesnog odbora Bartol Kašić za 2022.

Vijeće je jednoglasno usvojilo Program rada Vijeća Mjesnog odbora Bartol Kašić za 2022.,  koji je prilog zapisniku.  



Ad 5. Zahtjev za povremenim korištenjem prostora mjesne samouprave

          - Studio za suvremeni ples  
(ponedjeljak i srijeda od 20:30 do 21:00 sata i subota od 10:00 do 11:30) 
– koristili bi do kraja svibnja 2022. )

Predsjednica informira nazočne o predmetu rasprave.
Glasanje je odgođeno do sljedeće sjednice - potrebno je kontaktirati Studio za suvremeni ples radi pojašnjenja termina ponedjeljkom i srijedom za koje traže samo pola sata korištenja prostora mjesne samouprave.
Traženi subotnji termin vijeće ne može odobriti jer subotom u razdoblju od 10:00-13:00 prostorije koristi Osnovna glazbena škola Ivana Zajca.


	
Ad 6. Ulica Ivana Cankara kod OŠ Ivan Cankar_prijedlog rješenja prometnih
problema

Predsjednica informira nazočne o predmetu rasprave i odlučivanja.
Ravnatelj OŠ Ivana Cankara uputio je MO „Bartol Kašić“ 3 prijedloga oko kojih su vijećnici pojedinačno glasali.

U raspravi sudjeluju svi članovi.



1) prijedlog zabrane prometovanja za motorna vozila preko 3,5 t i vozila ZET-a	
Vijeće je glasalo sa 1 glasom za i 4 glasa protiv. 
2) prijedlog postavljanja semafora na tipkalo
Vijeće je glasalo jednoglasno protiv.
3) izvedba stajališta/ugibališta duž škole (na istočnoj strani) po Ulici Ivana Cankara   
Vijeće je glasalo sa 2 glasa za i 3 glasa protiv.  



Z A K LJ U Č A K

o prijedlogu rješenja prometnih problema u Ulici Ivana Cankara, 
kod OŠ Ivan Cankar

1. Vijeće je slijedom prijedloga ravnatelja OŠ Ivan Cankar raspravljalo o  
prijedlogu zabrane prometovanja za motorna vozila preko 3,5 t i vozila ZET-a, 
prijedlogu postavljanja semafora na tipkalo i	
prijedlogu izvedbe stajališta/ugibališta za autobus ispred ulaza u OŠ Ivana Cankara 
2. Vijeće nije podržalo prijedloge iz točke 1. 
3. Ovaj Zaključak se dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.



Ad 7. Gradišćanska ulica_prijedlog rješenja parkirališta

Predsjednica informira nazočne o predmetu rasprave i odlučivanja - izgradnji dvoetažnog parkirališta (kao u Ilici 45), na čestici (3196/3) postojećeg parkirališta južno od Doma zdravlja Zagreb-Zapad. 
U Gradišćanskoj ulici je konstantni problem s nedostatnim parkingom, kojeg uz stanovnike dvaju nebodera (od po 16 katova), radnika tvornica Plive i Francka, koristi i veliki broj korisnika Doma zdravlja Zagreb-zapad te Klinike za tumore. Zbog nedostatnog parkinga, nogostup je (pogotovo u jutarnjim satima) zakrčen automobilima, djelatnici Zagrebparkinga stalno odvoze nepropisno parkirane automobile, a pješaci ih moraju zaobilaziti, nerijetko silazeći na kolnik, što predstavlja veliku opasnost i stvara dodatnu gužvu na jako prometnoj ulici.  

[bookmark: _GoBack]U raspravi sudjeluju svi vijećnici.

Vijeće jednoglasno donosi zaključak

ZAKLJUČAK


1. Vijeće je raspravljalo o prijedlogu izgradnje, odnosno postavljanja dvoetažnog parkirališta (kao u Ilici 45), na čestici (3196/3) postojećeg parkirališta južno od Doma zdravlja Zagreb-Zapad zbog nedostatka parkirališnih mjesta na tom području.
2. Vijeće predlaže izgradnju, odnosno postavljanje takvog parkirališta.
3. Ovaj Zaključak se dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.



	Ad 8. Informacije, pitanja i prijedlozi

Vijeće je raspravljalo o načinu na koji će se pratiti izvršenje Plana malih komunalnih akcija Mjesnog odbora Bartol Kašić za 2022. Vijeće traži 	informaciju kako će se pratiti izvršenje Plana.


Predsjednica zatvara sjednicu. Sjednica je završila u 20:30 sati.


KLASA: 024--08/22-03/305
URBROJ: 251-13-11-3-22-2
Zagreb, 16.02.2022.
 			 				           Predsjednica Vijeća 
     Mjesnog odbora „Bartol Kašić“	



	    Irena Borojević

Zapisnik sastavila:  		 
Roza Markoč					         
									                                                                        

Prilog:
· Financijski plana Mjesnog odbora Bartol Kašić za 2022.
· Plan malih komunalnih akcija Mjesnog odbora Bartol Kašić za 2022.
· Izvješće o radu Vijeća Mjesnog odbora Bartol Kašić za 2021.
· Program rada Vijeća Mjesnog odbora Bartol Kašić za 2022.

